แดง ธัญญา แถลงล่าสุด อ๊อฟ พงษ์พัฒน์ ยังเดินไม่ได้-พูดไม่ชัด (คลิป)
แดง ธัญญา แถลงอาการ อ๊อฟ พงษ์พัฒน์ เผยตอนนี้สามีกำลังใจดีมาก อาการโดยรวมดีขึ้น แต่ยังเดินเองไม่ได้ การพูดยังไม่ค่อยชัด แต่พูดตอบโต้ได้ดี ตอนนี้ต้องทำกายภาพบำบัดและจะยังอยู่โรงพยาบาลต่อจนกว่าอาการของอ๊อฟจะดีขึ้น,หลังจากที่ผู้กำกับละคร อ๊อฟ พงษ์พัฒน์ วูบกลางกองถ่ายละครด้วยโรคเส้นเลือดในสมองตีบ ตั้งแต่วันที่ 16 ส.ค.61 ซึ่งอ๊อฟ พงษ์พัฒน์ ได้เข้ารับการรักษาเป็นเวลา 9 วันแล้ว โดยมีการอัพเดตอาการของอ๊อฟวันต่อวัน,และในวันนี้ครอบครัว วชิรบรรจง ได้จัดการแถลงข่าวอาการป่วยของ อ๊อฟ พงษ์พัฒน์ วชิรบรรจง ที่โรงพยาบาลบำรุงราษฎร์ ศูนย์ประชุม ห้อง Conference A ชั้น 21 อาคารบำรุงราษฎร์ อินเตอร์เนชั่นแนล คลินิก (อาคารผู้ป่วยนอก) พร้อมด้วยทีมแพทย์ เล่าถึงการดูแลรักษาอ๊อฟ พงษ์พัฒน์ ดังนี้,รศ.นพ.สมศักดิ์ - วันนี้ก็เป็นวันที่เราได้มีโอกาสแถลงข่าว เพื่ออัพเดตรายละเอียดเกี่ยวกับข่าวที่หลายท่านให้ความสนใจ รวมถึงให้ความเป็นห่วงในการดูแลรักษา คุณพงษ์พัฒน์ วชิรบรรจง,ซึ่งผมต้องขอเรียนตามนี้นะครับว่า ทางโรงพยาบาลบำรุงราษฎร์ของเราได้รับการย้ายคุณพงษ์พัฒน์ หรือ พี่อ๊อฟ มาจากโรงพยาบาลเอกชนแห่งหนึ่ง เมื่อเวลา 16.00 น. ของวันที่ 16 สิงหาคม,และเราก็ต้องขอยอมรับเลยว่ากระบวนการต่างๆ ในการประสานเพื่อเชื่อมต่อระหว่างโรงพยาบาลนั้น คุณแดงซึ่งเป็นภรรยาของพี่อ๊อฟได้ดูแลมาเป็นอย่างดีมาก เพื่อที่เราซึ่งเป็นทีมแพทย์จากฝั่งนี้จะได้เตรียมทีม เตรียมอุปกรณ์ให้ครบพร้อมก่อนที่พี่อ๊อฟจะมาถึง,รศ.นพ.สมศักดิ์ - หลังจากที่เราได้ประเมินอาการเบื้องต้นของพี่อ๊อฟ เราก็พบว่าพี่อ๊อฟมีอาการแขนและขาด้านขวาอ่อนแรง ซึ่งอาจจะเป็นเพราะช่วงนี้พี่อ๊อฟทำงานหนักหรือมีอาการของความดัน แต่ก็ยังถือว่าอยู่ในระดับปานกลาง,ดังนั้นทีมแพทย์จึงทำการวินิจฉัยต่อด้วยการใช้วิธีเอกซเรย์คอมพิวเตอร์หลอดเลือดสมอง รวมถึงตรวจด้วยการเอกซเรย์คลื่นแม่เหล็กไฟฟ้าหลอดเลือดสมอง MRI และ MRA,จากนั้นเราจึงทำการประชุมเพื่อวางแผนรักษากันต่อ โดยมีพี่แดงอยู่ดูแลอย่างใกล้ชิดและร่วมตัดสินใจทุกอย่างเต็มที่ จนท้ายที่สุดเราก็เลือกใช้วิธีการรักษาทางยาชนิดต่างๆ,รศ.นพ.สมศักดิ์ - จากการที่เราติดตามและดูแลอย่างใกล้ชิด เราก็พบว่าการรักษาของพี่อ๊อฟนั้นค่อยๆ ดีขึ้นตามลำดับ ซึ่ง ณ เวลานี้พี่อ๊อฟก็ได้ย้ายออกมาอยู่ในห้องพิเศษเป็นที่เรียบร้อยแล้ว,และก็สามารถสื่อสารได้ค่อนข้างที่จะโอเค มีความเป็นห่วงทุกคน อีกทั้งยังคิดถึงงานต่างๆ ที่ทำอยู่ แต่กระนั้นทีมแพทย์เองก็ได้เล็งเห็นว่าอยากให้พี่อ๊อฟได้พักผ่อนเพื่อทำการรักษาตัวในห้องพิเศษอีกสักระยะหนึ่งก่อน,รศ.นพ.สมศักดิ์ - ดังนั้นถ้าจะให้สรุปเบื้องต้น ผมก็ขอสรุปว่า ขณะนี้อาการของพี่อ๊อฟเป็นอาการที่ทีมแพทย์ต่างก็รู้สึกพอใจ และพี่อ๊อฟเองก็คิดถึงทุกคนเช่นกัน,ให้พี่แดงเล่าเหตุการณ์วันที่พี่อ๊อฟอยู่ที่กองละครให้ฟังที?,แดง - จริงๆ ตัวแดงไม่ได้อยู่ในกองถ่าย เหตุเกิดในกองถ่ายกรงกรรมที่หนองแขม ส่วนตัวของแดงอยู่กองถ่ายของคุณชุดาภา วันนั้นถ่าย 8 ฉาก นัด 10 โมง เหตุเกิดตอน 11 โมง ลูกสาว (บีบี) อยู่กับพี่อ๊อฟ,ตอนนี้ลูกสาวจะไปทำงานกับพี่อ๊อฟตั้งแต่กองเปิด จนถึงทั้งวัน เขาอยู่ในเหตุการณ์ตลอด จากที่เขาเล่า คือพี่อ๊อฟเดินไปกำกับตอนเช้าปกติ แล้วเขาไปกำกับนักแสดงแล้วเดินกลับมาเขาก็บ่นกับทางทีมงานรอบๆ ตัวว่าขาเขาไม่ค่อยมีแรง เหมือนเขาช้าๆ แต่เขาไม่ได้คิดว่าจะเป็นอะไรที่บานปลาย,เด็กที่อยู่ใกล้ๆ เขาบอกว่าสงสัยขาดโปเตสเซียม อาจจะไม่ค่อยทานอาหารเนื่องกำลังจะขึ้นคอนเสิร์ตออกกำลังเยอะ ไม่ค่อยทานอาหารเพราะเขาบอกว่า เขาพุงป่อง แต่ก็จะบอกอายุขนาดนี้แล้วและไม่ใช่นายแบบนะ เขาก็จะแอบของเขาแบบนี้ เวลาเขาทำอะไรเขาจะสุดโต่งทำแล้วต้องที่สุด ไม่ทำครึ่งๆ กลางๆ,พอเขาบอกว่ามือไม่มีแรงไปซื้อกล้วยให้เขากิน พอเขารับกล้วยแล้วกล้วยมันหล่นจากมือ พอตกทุกคนก็คิดว่าเขาแกล้ง เพราะเขาเป็นคนชอบเล่น ก็ไม่ได้คิดไปถึงตรงนั้น เขาเดินไปอีกนิดนึงจะถึงมอนิเตอร์อยู่แล้ว (หันไปถามบี ว่าตัวเองเล่าถูกไหม),ด้านบีลูกสาวกล่าวเสริมว่า คุณพ่อหันมาบอกบีกับอาอู๋ (ธนากร) ว่าไปละ แขนขาไม่มีแรงและไปละ เขาพยายามเดินไปที่รถ เตรียมสตาร์ตรถ อาอู๋รับตัวทันตอนที่เขาเซล้มลงมาพอดี,แดงกล่าวเสริมว่า เป็นความโชคดีที่อู๋ไปวันนั้นกับเขาแต่เช้า แล้วรับทัน ด้วยน้องทีมงานอีกคนที่ตัวใหญ่พอสมควร เอาเขามานั่งที่เก้าอี้แล้วเขาทิ้งตัวลงมาเลย แล้วบีบอกว่าเราไปหาหมอดีกว่า บีไปสตาร์ตรถ แล้วพี่อ๊อฟก้าวไม่ขึ้น เขาขึ้นขาเดียว หมายความว่าซีกขวาของเขาอ่อนแรงมาก,พอไปถึงโรงพยาบาลหน้าหนองแขม คุณหมอรู้เลย คือไม่ถามประวัติใดๆ ทั้งสิ้น จริงๆ เขาโทรมาขออนุญาตแดงก่อน แดงเพิ่งแต่งหน้าเสร็จกำลังจะเข้าฉากแรก แล้วเขาบอกว่าฉีดยาภายใน 1 ชั่วโมง เป็นโกเด้นพีเรียตที่ฉีดตรงนี้ทันมันจะโอเคแล้วก็ฉีดไป,พอแดงเข้าฉาก เลขาแดงวิ่งมาบอกกลางฉากเลยว่า ทุกอย่างเคลียร์หมดแล้ว แต่ก็สบายใจระดับนึง เพราะว่าแดงคุยกับหมอที่รู้จักกัน ถ้าฉีดตรงนี้เดี๋ยวเช้าเป็นปกติ,แต่ทีนี้ถูกแจ้งมาโดยหมอตอนที่แดงอยู่ในฉากว่า เหมือนอาการยังไม่ดีขึ้น เหมือนไม่ได้รับยาและแดงไม่ทราบในรายละเอียดของขั้นตอน ก็เลยแนะนำว่าให้เขาโรงพยาบาลใหญ่ก่อนดีกว่า คุณหมอท่านนั้นดีมากช่วยหา จะเอาโรงพยาบาลอะไร,มี 3 โรงพยาบาลและหนึ่งในนั้นมีบำรุงราษฎร์ และหมอแจ้งมาว่าบำรุงราษฎร์ตอบรับเร็วมาก พร้อมมาก แดงบอกเลือกบำรุงราษฎร์ ตอนแรกเขาจะให้บำรุงราษฎร์ส่งรถพยาบาลมาให้,แต่แดงขอว่าเอาของโรงพยาบาลทางนี้ไปส่งตัวที่บำรุงราษฎร์ แล้วมีความโชคดีตอนที่ไปจนแหวกทางให้ มาถึงบำรุงราษฎร์ด้วยความรวดเร็ว,ส่วนตัวแดงขึ้นทางด่วนมาหลังจากถ่ายละครเสร็จ แล้วก็ตามมา แดงมาถึงที่หลังหลายคนด้วย มีหลายคนที่มาถึงก่อน เช่น น้องดา (หทัยรัตน์) คุณจิ๋ม (มยุรฉัตร) มาถึงก่อน มีหนุ่มกฤษณ์ด้วย,พอมาถึงปั๊บเข้ามาประชุมเลย คือมีหลักการ ขั้นตอนทุกอย่างชัดเจน ไม่มีสปอย ไม่มีดราม่า คือคุณหมอคนแรกอธิบาย ถ้าทำสแกนออกมาแล้วและถ้าอยู่เส้นเลือดใหญ่ใช้วิธีลากออกมา,อันนี้ฟังจากคุณหมอนะคะ แต่พอสแกนออกมาแล้วอยู่ที่เส้นเลือดฝอยและลึกมาก เพราะฉะนั้นทำการตรงนั้นไม่ได้ทุกอย่างเลยทำการเปลี่ยนแผนการรักษา กลายเป็นว่ารักษาด้วยยา ดำเนินการต่อและเข้าไอซียู,พี่แดงได้พบพี่อ๊อฟครั้งแรกที่โรงพยาบาล เขามีอาการอย่างไรบ้าง?,อ๋อ ตอนนั้นเขาแค่ลืมตามามองๆ ตอนมาถึงเลยไม่ได้เจอเขานะ มาเจอที่ไอซียูเลย,ตอนที่คุณพ่อนั่งรถพยาบาลมากับพ่อมีอาการอย่างไรบ้าง?,บีบี - ไม่ได้หันไปมองข้างหลัง เพราะว่าหนูนั่งอยู่ด้านหน้ารถ ก็ไม่ทราบอาการตอนที่อยู่ในรถพยาบาลเท่าไหร่ สภาพตอนนั้นอยู่คงที่และไม่ได้ร้ายแรงเท่าไหร่ คุณพ่อรู้ตัวทั้งหมดตั้งแต่เกิดเรื่องยันมาถึงบำรุงราษฎร์ แต่เหมือนเขามีอาการล้า แล้วก็อ่อนเพลีย,นอกจากนี้แดงกล่าวเสริมว่า สิ่งที่ได้ยินเขาพูดตลอดว่า คอนเสิร์ต พูดเบาๆ ว่าคอนเสิร์ต แดงบอกว่าไม่ต้องกังวลเรื่องของคอนเสิร์ตเพราะแดงจะเคลียร์ทางโมโน เพราะมันเป็นเรื่องที่เราควบคุมไม่ได้เป็นเหตุสุดวิสัย,ทางโมโนให้ความร่วมมือดีมากและคุยกับทางสปอนเซอร์ เพราะว่าเป็นคอนเสิร์ตภายใน ซึ่งครั้งนี้อ๊อฟเขาเจออะไรที่ดีหมด ไม่รู้เป็นเพราะว่าบุญที่ทำ เจอแต่คนดีๆ ทีมดีๆ และคนรอบข้างทั้งหมด ดีจริงๆ มาเยี่ยมมาดูแลเอาอาหารมาส่งให้และความอบอุ่นของทางโรงพยาบาลบำรุงราษฎร์,ต้องขอบคุณคุณหมอทุกท่าน เพราะตั้งแต่เข้ามา หมอได้รับคำอธิบายชัดเจนในทุกๆ วันและทุกๆ เวลาด้วย คุณหมอจะทำงานค่อยเป็นค่อยไป และจะบอกเราด้วยความเป็นจริง ว่าอาการตอนนี้เป็นอย่างไรและรับมืออย่างไรประมาณนี้,พอทราบว่าพี่อ๊อฟไม่สบายและเข้าโรงพยาบาล ส่วนตัวกังวลส่วนไหนบ้าง?,แดง - ถามว่าหนักใจไหม เราหนักใจอยู่แล้ว แต่เราต้องเรียกสติ เราจะไม่มาร้องไห้ฟูมฟาย ในเมื่อเขาอ่อนแรงเราต้องเข้มแข็ง,เราจับมือเขาไม่ว่าจะเกิดอะไรขึ้นก็ตาม ฉันจะอยู่กับเธอ เขาจะกังวลว่าเราจะมาลำบากเพราะเขา และดูแลเธอไม่ได้,วันนี้เขาดูแลเรามาเยอะแล้ว เราจะดูแลคุณสุดกำลังที่เรามีจะบอกเลยว่าจิตใจอ๊อฟเขาแข็งแรงมาก เราจะไปด้วยกัน แดงคิดว่ามันจะบั่นทอนร่างกายเขา ร่างกายเขาต้องดี,ขั้นตอนการรักษาอ๊อฟ พงษ์พัฒน์ หลังจากรับตัวมาจากโรงพยาบาลเดิม?,นพ.วิสุทธิ์ - สิ่งแรกที่เราทำเราได้ทำการตรวจเพิ่มเติมด้วยทีซีสแกนกับเอ็มอาร์ไอของสมอง พบว่าสิ่งที่ส่งผลกระทบกระเทือนในการป่วยของคุณอ๊อฟ พงษ์พัฒน์ในครั้งนี้เป็นเพราะตัวเลือดฝอยที่มีการขาดเลือดไปเลี้ยงอุดตัน,ซึ่งได้รู้ว่าแผนการรักษาคงจะไม่ใช่เป็นการใช้หัตถในการเข้าไปรักษา ต้องรักษาโดยการปรับความเสี่ยงต่างๆ เกี่ยวกับโรคนี้ และรักษาโดยการทำกายภาพฟื้นฟูเป็นหลัก เพราะฉะนั้นเบื้องต้นเลย สิ่งแรกที่เราทำคือคนไข้ต้องมีการพักผ่อนทำเต็มที่ ควบคุมความดันโลหิต,ซึ่งทั้งสองอย่างนี้เป็นการดูแลในระยะสั้น ระยะเฉียบพลันที่สุด พอเราควบคุมระยะนี้ได้แล้ว ในระยะต่อมาเราเริ่มเข้มข้นในการควบคุมความดัน เริ่มทำกายภาพในการฝึกพูด กลืน ซึ่งที่ผ่านมาสิ่งที่เราพบเป็นที่น่าพอใจ เห็นการพัฒนาการรักษาที่ดีขึ้นอย่างต่อเนื่อง,ในช่วงที่อ๊อฟ พงษ์พัฒน์มารักษากับทางโรงพยาบาล 8 วัน ทางแพทย์เห็นการพัฒนาต่อเนื่องทุกวัน มีสิ่งดีๆ ที่เกิดขึ้นทุกวัน มีถอยหลังหน่อย เดินหน้าเยอะ เป็นลักษณะของโรค แล้วเท่าที่ดูมาเราคิดว่าการพัฒนาที่เราเห็นน่าจะพัฒนาต่อเนื่องไปเรื่อยๆ,อ๊อฟ พงษ์พัฒน์ต้องได้รับการรักษาอย่างไรบ้าง และออกจากโรงพยาบาลได้เมื่อไร?,นพ.วิสุทธิ์ - เรื่องการออกจากโรงพยาบาลก็คืออีกระยะหนึ่ง ผมขอตอบย้อนหลังแบบนี้นะครับ ยังคาดคะเนไม่ได้ว่าการรักษาของอ๊อฟ พงษ์พัฒน์ จะพัฒนาไปถึงจุดไหน แต่อย่างที่เรียนให้ทราบว่าการพัฒนาทางการรักษามีขึ้นทุกวัน ทางแพทย์เห็นชัดขึ้นทุกวัน,ตอนนี้การรักษาระยะกลางจนถึงระยะยาวเป็นการฟื้นฟูโดยการทำกายภาพบำบัด ซึ่งมีความสำคัญมากที่สุด ซึ่งทางทีมแพทย์ได้อธิบายให้กับทางครอบครัวได้ทราบว่าตอนนี้ถ้ากล้ามเนื้อแข็งแรง,เมื่อสมองทำงานได้อย่างเต็มที่ ร่างกายจะกลับมาทำงานได้ดีเหมือนเดิม อาจจะไม่เหมือนเดิม 100% อาจจะแค่ 99% ทุกอย่างที่กลับมาคือทุกอย่างที่ดีที่สุดที่เราต้องการ,ในสิ่งที่เราทำคือพยายามทำให้ทุกอย่างพร้อมที่จะทำให้อ๊อฟ พงษ์พัฒน์ สามารถที่จะฟื้นตัวได้เต็มที่ เพราะอย่างที่แดง ธัญญา ได้เรียนว่าพยายามให้กำลังอ๊อฟ พงษ์พัฒน์ อยู่เสมอ,ซึ่งสิ่งเหล่านี้ผมคิดว่ามีส่วนทำให้ผู้ป่วยมีกำลังใจ และอ๊อฟ พงษ์พัฒน์ ก็เข้มแข็งจริงๆ คนไข้ส่วนใหญ่ที่มีภาวะอย่างคุณอ๊อฟ พงษ์พัฒน์ จะมีอาการซึมเศร้าหมดกำลังใจ ซึ่งอ๊อฟ พงษ์พัฒน์ไม่มีภาวะซึมเศร้าขาดกำลังใจเลย เข้มแข็งดีมาก ซึ่งตอนนี้ต้องให้กำลังใจกันเยอะๆ นะครับ,โรคดังกล่าวส่งผลต่อความคิดของอ๊อฟ พงษ์พัฒน์ไหม?,นพ.วิสุทธิ์ - เท่าที่ดูอาการของอ๊อฟ พงษ์พัฒน์ ทางทีมแพทย์ของคิดเหมือนกันก็คือ คนไข้คิดอ่านทุกอย่างเป็นปกติ เมื่อวาน (23 ส.ค.) ได้มีโอกาสพูดคุยกับอ๊อฟ พงษ์พัฒน์และลูกชาย (ภูรีพงษ์) เรื่องอาการเจ็บหัวไหล่ของลูกชาย,อ๊อฟ พงษ์พัฒน์ ก็บอกว่าหากมีอะไรเกี่ยวกับอาการเจ็บหัวไหล่ให้ช่วยแนะนำลูกชายด้วย แสดงให้เห็นว่าอ๊อฟ พงษ์พัฒน์มีการสื่อสารโต้ตอบได้อย่างทันที ไม่มีติดขัดหรือแสดงอาการคิดไม่ออก สมองไม่แล่น การคิดอ่านเหมือนบุคคลปกติ,แต่ว่าการพูดอาจจะยังไม่คล่อง ต้องดูการพัฒนา ครั้งแรกในการรักษาอ๊อฟ พงษ์พัฒน์พูดน้อยมาก บางทีนึกออกแต่ว่าพูดไม่ออก ตอนนี้นึกแล้วก็พูดออกเลย เพียงแต่ยังพูดไม่ชัด ซึ่งจะฟื้นฟูได้,งานที่ค้างอยู่ของอ๊อฟตอนนี้ทำอย่างไรต่อ? ,แดง - ในเรื่องของหนังเรื่อง นาคี 2 จะออนโปรแกรมวันที่ 18 ต.ค. ของปีนี้ ทุกอย่างยังตามแพลนเดิมที่วางไว้ ไปคุยกับเขา คุณอาร์ม วิบูลย์ ก็ถามเหมือนกันว่าเอายังไง,ทุกอย่างแดงจะถามอ๊อฟก่อน ให้เขารับรู้ไม่ว่าใครจะมาเยี่ยม ใครเอาดอกไม้หรือเอาอะไรมาให้ สื่อสารกันตลอด เขาก็จะบอกขอบคุณครับ สำหรับนาคี 2 ดำเนินตามเดิมโดยนาม เซิร์ต เอ็นเตอร์ เทรนเม้นท์ ซีจี ใกล้เสร็จเต็มที่แล้ว,ส่วนเรื่อง กรงกรรม เหลืออีกประมาณ 20 คิว ปกติต้องปิดไปแล้ว แต่เรื่องนี้ยาวกว่าปกติ ตรงนี้ อู๋ ธนากร เข้ามาทำงานต่อ แล้วอ๊อฟเป็นคนที่พอว่างจะมาทำการบ้านของเขา เพราะฉะนั้นเขาจึงมีการสือสารทางบทกัน จากทีมงานใกล้ชิด,เขาได้เตรียมการทั้งหมดไว้แล้ว เพราะฉะนั้นทุกคนพร้อมทำงาน เพียงแต่กองจะเงียบไปหน่อย เพราะปกติอ๊อฟเขาชอบแหย่คนโน้นคนนี้เสียงดัง,พี่อ๊อฟ ยังห่วงงานอยู่หรือเปล่า?,แดง - ห่วงค่ะ วันที่เบลล่า ราณี มาเยี่ยม อ๊อฟอยู่ในห้องไอซีอยู่ก็กวักมือเรียกเบลล่าเข้าไป เจมส์ จิรายุ มาเยี่ยม เขาก็เรียกเข้าไป แล้วเขาก็ถามว่าเป็นอย่างไรบ้าง,ฉากที่อีย้อย ตบกับเรณู หรือฉากที่เรณูตบกับอีหยดเป็นอย่างไรให้เล่าให้ฟัง เบลล่าบอกว่าป๊าไม่ต้องกลัวนะ หนูจะเล่นสุดชีวิตเท่าที่ทำได้ แล้วก็เอาคลิปให้เขาดู,พี่อ๊อฟห่วงงาน เราบอกเขาอย่างไร?,แดง - บอกให้เขาคิดวันต่อวัน อย่าข้ามชอต ให้คิดวันนี้ว่าต้องทำให้คุณแข็งแรง ถ้าคุณยังไม่แข็งแรง คุณไม่สามารถออกไปทำงานได้แน่นอน คิดว่าหลังจากนี้จะให้เขาเบางานลง อาจจะเป็นที่ปรึกษาให้อู๋ ธนากร ให้ลูก,คิดว่าจะพาพี่อ๊อฟจากโรงพยาบาลวันไหน?,แดง - ตอนนี้แดงยังอยากให้เขาอยู่โรงพยาบาล เพราะอยู่ที่นี้เรารู้สึกถึงการทำงานของพยาบาลและทีมแพทย์ แดงไม่ค่อยเคยเห็นทีมงานที่มีประสิทธิภาพ ทำงานเหมือนเป็นญาติของตัวเอง ทำงานด้วยหัวใจ แดงวางใจมาก,และบอกอ๊อฟว่าเราเจอหมอที่ดี ทีมงานที่ดี สำหรับสุขภาพร่างกายแดงขอมอบให้กับทีมแพทย์ที่นี้ ทางเราจะเยียวยาเรื่องจิตใจของอ๊อฟ ความอบอุ่นที่ให้เขา ใจมาร่างกายต้องมาเร็ว,อ๊อฟ มีบ่นอยากกลับบ้านไหม?,แดง - มีวันแรกที่มาแล้วอยู่ในห้องไอซียู อ๊อฟเป็นคนที่ชอบอิสระ เขาไม่ชอบอะไรมาตรึงเขา แต่นี้มีสายโน้นนี่ เขาก็จะสะบัด,พอเขาเห็นเราคุยกับคุณหมอ เขาก็ตะกาย เหมือนจะบอกว่าให้เข้ามาคุยให้เขารู้ด้วย จนเข้าไปคุยตรงที่เขานอนอยู่ ด้วยสภาพจิตใจตอนนั้นเขากังวลว่าเขาจะมีอาการที่ไม่โอเคมากกว่าที่เขาเป็นหรือเปล่า,จะให้เขาวางมือไหม?,แดง - วางมือคงไม่ได้ อ๊อฟเป็นคนที่อยู่กับงานมาตลอดชีวิต จริงๆ เราก็มีเวลาที่เราจะหยุดพักผ่อน เราเคยกำหนดว่าเราจะส่งต่อให้ลูกเมื่อไหร่ มันถึงเวลาเขาหรือยัง,พอดีลูกเพิ่งเรียนจบมา เขาก็คงไม่ได้เรียนต่อแล้ว ตอนแรกเขาจะไปเรียนต่อ แต่ในวันนี้พอเป็นแบบนี้ เขาต้องพยายามเรียนรู้ แล้วมันถึงเวลาของลูกต้องแข็งแรงเหมือนกับคุณพ่อ,สภาพจิตใจของพี่แดงตอนนี้เป็นอย่างไร?,แดง - คิดเป็นวันไป ถ้าคิดเรื่องงานจะคิดกว้างๆ ว่าเราจะทำอะไร การกำหนดต้องขึ้นกับสภาพร่างกายของเขาด้วยว่าจะไปฟื้นฟูมากขนาดไหน แต่ดูจากใจของเขาใจเขามาค่ะ,ตอนนี้อาการโดยรวมของพี่อ๊อฟอยู่ในเกณฑ์ปลอดภัย และหายดีหรือยัง? ,นพ.วิสุทธิ์ - คำว่าปลอดภัย ปลอดภัยแน่นอนครับ ดีกว่าวันแรกมากมาย ปลอดภัยสบายใจได้ เรื่องยังไม่หายป่วย ยังไม่หายป่วยเต็มที่ เพราะยังมีความจำเป็นต้องทำกายภาพฟื้นฟูร่างกาย,เพราะในคำจำกัดความของผม ถ้าหายป่วยคือคุณพงษ์พัฒน์ต้องกลับไปกำกับการแสดงเหมือนเดิมตามปกติ แต่ยังไม่ถึงขั้นนั้น,ตอนนี้พี่อ๊อฟสามารถเดินได้หรือไม่?,นพ.วิสุทธิ์ - ยังคงต้องทำกายภาพบำบัด เพราะยังไม่สามารถเดินได้ตามปกติเลยครับ การทำกายภาพต้องใช้เครื่องมือช่วยก้าวขาถึงจะทำได้,พี่แดงมีอะไรจะฝากขอบคุณแฟนคลับที่รอติดตามข่าวของพี่อ๊อฟไหม?,แดง - ก็อยากขอบคุณผ่านสื่อนะคะ ว่ากำลังใจที่มีมาอย่างล้นหลาม ไม่ว่าจากแฟนคลับเอง จากเพื่อนๆ จากพี่ๆ โดยเฉพาะพี่ๆ ผู้จัดนะคะ จากทีมของช่อง 3 แล้วก็จากญาติๆ ทุกๆ คน แล้วก็แฟนคลับทุกๆคนที่บอกต่อกันมา เอาของมาส่ง มีโน้นนี่ก็จะมาบอกว่าเป็นกำลังใจให้,แดงขอขอบคุณจากใจ ของครอบครัวเราทุกคน แล้วก็จากอ๊อฟด้วยค่ะ แดงบอกอ๊อฟทุกครั้งที่มีอะไรเข้ามา แดงก็จะบอกกับอ๊อฟว่าวันนี้มีคนมาให้กำลังใจกี่คน มีใครบ้าง,อันนี้อ๊อฟรับรู้ทั้งหมดค่ะ แล้วก็อยากจะขอบคุณตั้งแต่ต้นทาง ตั้งแต่เกิดเหตุเรื่อยมาก ก็ขอบคุณทั้งคนขับรถ คนดูแลในรถ จนมาถึงปลายทางที่รพ.บำรุงราษฎร์ น้องพยาบาลทุกคนน่ารักจริงๆ ค่ะ ขอบคุณค่ะ.
แดง ธัญญา แถลงอาการ อ๊อฟ พงษ์พัฒน์ โดยรวมดีขึ้น เผยตอนนี้สามีกำลังใจดีมาก แต่ยังเดินเองไม่ได้ การพูดยังไม่ค่อยชัด แต่พูดตอบโต้ได้ดี ตอนนี้ต้องทำกายภาพบำบัดและจะยังอยู่โรงพยาบาลต่อ
อ๊อฟ พงษ์พัฒน์ ป่วย,อ๊อฟ พงษ์พัฒน์ เส้นเลือดในสมองตีบ,อ๊อฟ ป่วย,ดาราป่วย,อ๊อฟ พงษ์พัฒน์ ชิรบรรจง,กอสซิป